Вәҡийәр

**Вәҡийәр** () — Башҡортостандың Ҡыйғы районындағы татар ауылы. Йыланлы ауыл Советы составына инә. 2010 йылдың 14 октябренә ҡарата халыҡ һаны 445 кеше.
Почта индексы — 452502, ОКАТО коды — 80236820002.

## Географик урыны
* Район үҙәгенә тиклем (Үрге Ҡыйғы): 21 км
* Ауыл советы үҙәгенә тиклем (Йыланлы): 5 км
* Яҡындағы тимер юл станцияһы (Һилейә): 35 км

Вәҡийәр ауылы Әй йылғаһы ҡушылдығы Вәҡийәр йылғаһы буйында, район үҙәге Үрге Ҡыйғы ауылынан көньяҡҡа табан 21 километр һәм Һилейә (Силәбе өлкәһе) тимер юл станцияһынан төньяҡ-көнбайышҡа табан 35 километр алыҫлыҡта урынлашҡан.

## Тарихы
Вәҡийәр ауылына XVIII быуатта, 1752 (1761) йылда, керҙәшлек килешеүе буйынса, Себер даруғаһы Тырнаҡлы улусы башҡорттарының Вәҡийәр йылғаһы буйындағы аҫаба ерҙәрен ҡуртымға алған мишәрҙәр нигеҙ һалған. Шулай уҡ Ғүмәр атамаһы менән дә билдәле булған.

Вәҡийәр ауылы составында бөтәһе 7 ауыл булған 3-сө мишәр кантонының 16-сы йортона ҡараған.

1795 йылда 8 йортта 54 кеше, 1816 йылда — 9 йортта 70, 1834 йылда 23 йортта — 119 кеше йәшәгән.

Мишәрҙәр игенселек менән шөғөлләнгән: 1842 йылда 119 кешегә 35 сирек ужым һәм 94 сирек яҙғы ашлыҡ сәселгән. «Бесәнлектең күпселек өлөшө һөрөлгән, шулай уҡ ҡоро үҙәнле бесәнлек бар, урман ҡырҡылған. Һөрөнтө ер Ерекшишмә ағып ятҡан убалы урында. Күптән һөрөлгән». Өс баҫыулы сәсеү әйләнеше билдәле. 1895 йылда ауылда өсөшәр ашлыҡ һуҡҡыс һәм елгәргес булған. Баҡсасылыҡ һәм малсылыҡ менән шөғөлләнгәндәр. «Ябай, урындағы тоҡомло мал. Вәкийәр йылғаһына табан битләү буйлап ауыл яны мал утлауы урынлашҡан. Вәкийәр йылғаһында малдар эсерелә. Бесәнлек — урман араһында, тигеҙлек буйлап. Ихтыяжға ҡарап үлән йәй буйына сабыла. Бесән ҡуртымға алынған болондарҙа әҙерләнә. Урман менән рәүиз йәне һаны буйынса бүлешеп файҙаланалар, ағасты һайлап ҡырҡалар. Өйҙәрҙе утын һәм һалам менән йылыталар». Ауылда тимерлек һәм Ҡыйғы йылғаһы буйында тирмән бар.

## Биләмә берәмектәренә инеүе

## Вәҡийәр ауылының XIX быуат уртаһынан артабанғы үҫеше
Вәҡийәр ауылында 1859 йылда 26 йортта — 217, 1865 йылда 36 йортта — 252 кеше йәшәгән. Игенселек, малсылыҡ менән шөғөләнгәндәр. Вәҡийәр ауылында мәсет, һыу тирмәне булған.

## Ауылдың XX быуатта һәм хәҙерге көндә үҫеше
1906 йылда мәсет, бакалея кибете теркәлгән.

1920 йылда Вәҡийәр ауылында 111 йортта — 563 мишәр йәшәгән.

Вәҡийәр ауылында урта мәктәп, балалар баҡсаһы, фельдшер-акушерлыҡ пункты, Мәҙәниәт йорто, китапхана бар.

## Халыҡ һаны
Вәҡийәрҙә татарҙар йәшәй (2002).

**Бөтә Рәсәй һәм Бөтә Союз халыҡ иҫәбе алыу мәғлүмәттәре буйынса халыҡ һаны (кеше)**

## Билдәле кешеләре

## Урамдары

* Яр урамы ( Береговая (улица)
* Йәшлек урамы ( Молодёжная (улица)
* Көнсығыш урамы ( Восточная (улица)
* Таулы урамы ( Нагорная (улица)
* Болон урамы ( Луговая (улица)
* Мәктәп урамы ( Школьная (улица)

## Тирә-яҡ мөхит
; Ер-һыу атамалары
*Тауҙар:*

*Урмандар:*

*Йылғалар:*
* **Ҡыйғы, Вәҡийәр**

*Шишмәләр:*

*Ялан-бесәнлектәр:*

*Таусыҡтар, түбәләр:*

*Тәбиғәт һәйкәлдәре:*

## Шулай уҡ ҡарағыҙ
* Әйле

## Әҙәбиәт
* Асфандияров А. З. История сел и деревень Башкортостана. Кн. 9. Уфа: Китап, 2001, с.
* Хисамитдинова Ф. Г. Башкирская ойконимия XVI—XIX вв. Уфа, Башкирское книжное издательство, 1991

## Һылтанмалар
* 
*  543 б.
* [Вакиярово. Фото](https://yandex.ru/images/search?pos=2&img_url=https%3A%2F%2Fi.mycdn.me%2Fimage%3Fid%3D835954631672%26t%3D33%26plc%3DAPI%26ts%3D0000000050000001e0%26aid%3D1279779840%26tkn%3D*ai7n7KsL-UF0PlmxxCpbwTtvJPo&text=%D0%92%D0%B0%D0%BA%D0%B8%D1%8F%D1%80%D0%BE%D0%B2%D0%BE%20(%D0%9A%D0%B8%D0%B3%D0%B8%D0%BD%D1%81%D0%BA%D0%B8%D0%B9%20%D1%80%D0%B0%D0%B9%D0%BE%D0%BD)%20%D0%B8%D0%B7%D0%B2%D0%B5%D1%81%D1%82%D0%BD%D1%8B%D0%B5%20%D0%BB%D1%8E%D0%B4%D0%B8&lr=172&rpt=simage&source=serp)

## Иҫкәрмәләр